Egy nyári élményem

Egy nyári napon úgy döntöttünk, hogy elmegyünk Monoszlóra a Hegyestűhöz, mivel ide már évek óta el szerettünk volna jutni.

Reggel vonattal utaztunk Tapolcára, amin annyian voltak, hogy állva is alig fértünk el. De szerencsére Keszthelyen sok hely felszabadult, így zökkenőmentesen sikerült elérnünk Tapolcára. Itt átszálltunk egy buszra, amivel Monoszlóig mentünk. A buszsofőr felajánlotta, hogy elvisz minket egészen a túraútvonal kezdetéig, ezt persze elfogadtuk. Miután leszálltunk, az erdőben kellett menni az úton. Láttunk különféle növényeket, és bogarakat. Útközben sok biciklista is elment mellettünk. Útközben találkoztunk egy férfival, aki szintén túrázni volt. Mondta is nekünk, hogy legalább van még valaki, aki gyalogol.

A geológiai bemutatóhelyhez felérve jegyet vettünk. Amikor továbbmentünk, egy hatalmas parkolót láttunk. Bár igaz, hogy kocsival komfortosabban lehet feljutni, de mindenkinek jót tesz egy kis idő a szabadban. Fölfelé egy lépcső vezetett. Az első pihenőhelyen táblákat láttunk, rajtuk pedig érdekességeket a hegyről. A második helyen csak le lehetett ülni, de mi innen tovább mentünk a legtetejére. Bár kerítés volt kitéve, így is lehetett gyönyörködni a Balatonban és a hegyekben. Még egy darabig nézgelődtünk, aztán elindultunk lefelé. Most már megálltunk pihenni, és az ott lévő kövekből kiraktunk egy ’Siklós’ feliratot. Lejjebb leültünk egy játszótér mellett, és itt vártunk. Öt óra környékén bementünk még a boltba emléktárgyakat venni, de ezután elindultunk le a buszmegállóba. Ismét Tapolcán kellett átszállni, ahol sok időnk volt, ezért elsétáltunk a tóhoz. Annak ellenére, hogy itt már voltunk, nagyon szép volt ez is. Még egy kis ideig néztem a halakat, és a tó felszínén úszkáló kacsákat, de ez után el kellett indulni a vonatra, ami Keszthelyre vett minket. Itt már fáradtak voltunk, így csak ültünk a váróteremben és vártuk a vonatot, ami visszavitt minket Balatonmáriafürdőre.

Későn értünk haza, és másnap nagyon fáradtak voltunk. De megérte a fáradság, mert gyönyörű volt, és végül ez lett az egyik legszebb nyári emlékem.